Ο **Μητροπολίτης Ιλίου, Αχαρνών και Πετρουπόλεως Αθηναγόρας** (κατά κόσμον Γεώργιος Δικαιάκος Αθήνα, 7 Δεκεμβρίου 1951) είναι Έλληνας θεολόγος, φιλόλογος και επίσκοπος της Εκκλησίας της Ελλάδος.

Βιογραφία
---------

Ο Γεώργιος Δικαιάκος γεννήθηκε στις 7 Δεκεμβρίου 1951 στην Αθήνα, όπου και ολοκλήρωσε τις εγκύκλιες σπουδές του.

Το 1969 εισήχθη στη Φιλοσοφική Σχολή του Εθνικού και Καποδιστριακού Πανεπιστήμιου Αθηνών, από την οποία αποφοίτησε το 1974. Από τον Ιούλιο του 1974 έως τον Ιανουάριο του 1977 υπηρέτησε τον Ελληνικό Στρατό.

Εκάρη μοναχός στις 12 Φεβρουαρίου 1977, ενώ η χειροτονία του σε διάκονο, 9 μέρες αργότερα, στις 21 Φεβρουαρίου 1977 από τον μακαριστό Μητροπολίτη Κέρκυρας και Παξών Πολύκαρπο. Παράλληλα, κατέστη μέλος μικράς μοναστικής αδελφότητας στον Άγιο Αθανάσιο Αγρού Κέρκυρας.

Ακολούθως, φοίτησε στην Θεολογική Σχολή Α.Π.Θ. από την οποία αποφοίτησε το 1979. Το 1979 χειροτονήθηκε πρεσβύτερος, λαμβάνοντας το οφφίκιο του Αρχιμανδρίτη, από τον Μακαριστό Μητροπολίτη Θηβών Νικόδημο. Διορίσθηκε Ιεροκήρυκας στην Ιερά Μητρόπολη Θηβών και Λεβαδείας, στην οποία υπηρέτησε έως ότου εκλέχθηκε ως Αρχιεπίσκοπος ο τότε Μητροπολίτης Θηβών Ιερώνυμος. 

Κατά τα έτη 1984-1985 παρακολούθησε Μεταπτυχιακό Πρόγραμμα Σπουδών Ποιμαντικής, στο Λονδίνο. Συμμετείχε σε σεμινάρια ψυχολογίας (1992) και ψυχιατρικής (2002), καθώς και ποιμαντικής και συνεργάσθηκε με το Πάντειο Πανεπιστήμιο για την διοργάνωση περιβαλλοντικών συνεδρίων, ενώ συμμετείχε ως ομιλητής σε περιβαλλοντικά συνέδρια, σε σεμινάρια μεταπτυχιακών φοιτητών και σε νεανικές συνάξεις. Το 2002 έλαβε με Άριστα Μεταπτυχιακό Δίπλωμα, από το Τμήμα Χριστιανικής Ηθικής και Κοινωνιολογίας της Θεολογικής Σχολής του Αριστοτελείου Πανεπιστημίου Θεσσαλονίκης.

Το 2008 πήρε μετάθεση στην Ιερά Αρχιεπισκοπή Αθηνών. Διορίσθηκε Ιεροκήρυκας στην Α' και Β' Αρχιερατική περιφέρεια της Αρχιεπισκοπής. Παραλλήλως, ήταν εφημέριος στον Ι.Ν. Αγίας Μαρίνης στο Θησείο και Διευθυντής στο Ιδιαίτερο Γραφείο του Αρχιεπισκόπου Αθηνών και Πάσης Ελλάδος Ιερωνύμου. 

Το 2009 κατέθεσε στη Θεολογική Σχολή του Αριστοτελείου Πανεπιστημίου Θεσσαλονίκης τη Διδακτορική του Διατριβή, με θέμα «Ψυχική εξάντληση και ‘αποξένωση’ του κληρικού» η οποία ένα χρόνο αργότερα ενεκρίθη με Άριστα.

Στις 11 Μαΐου 2010 εξελέγη από την Ιεραρχία της Ιεράς Συνόδου της Εκκλησίας της Ελλάδος, πρώτος Μητροπολίτης Ιλίου, Αχαρνών και Πετρουπόλεως. Χειροτονήθηκε Επίσκοπος στις 13 Μαΐου 2010, στον Ιερό Ναό Αγίου Διονυσίου Αρεοπαγίτου Κολωνακίου από τον Αρχιεπίσκοπο Αθηνών Ιερώνυμο, παρουσία πολλών Μητροπολιτών. Η ενθρόνισή του πραγματοποιήθηκε την Τετάρτη 9 Ιουνίου 2010 στον Καθεδρικό Ιερό Ναό Ευαγγελισμού της Θεοτόκου στο Δήμο Ιλίου.

Το 2016 ήταν μέλος της αντιπροσωπείας της Εκκλησίας της Ελλάδος στην Πανορθόδοξη Σύνοδο της Κρήτης.

Επιστημονικό - Συγγραφικό Βιογραφικό
Ο Σεβασμιώτατος Μητροπολίτης Ιλίου, Αχαρνών και Πετρουπόλεως κ. Αθηναγόρας (Γεώργιος) Δικαιάκος (Επίκουρος Καθηγητής στο Μεταπτυχιακό Πρόγραμμα Θεολογικών Σπουδών του Πανεπιστημίου Νεάπολις Πάφου), γεννήθηκε στην Αθήνα το 1951. Έλαβε Πτυχίο Κλασικής Φιλολοφίας από τη Φιλοσοφική Σχολή του Ε.Κ.Π.Α. με βαθμό «Λίαν καλώς» (1974) και Πτυχίο Θεολογίας από τη Θεολογική Σχολή του Α.Π.Θ. με βαθμό «Λίαν καλώς» (1979).
Κατά τα έτη 1984-1985 παρακολούθησε στο Λονδίνο μεταπτυχιακά μαθήματα στην Ποιμαντική Θεολογία.

Το 1998 παρακολούθησε διετή κύκλο μεταπτυχιακών σπουδών στη Θεολογική Σχολή του Αριστοτελείου Πανεπιστημίου Θεσσαλονίκης στον Τομέα Χριστιανικής Ηθικής και Κοινωνιολογίας, από όπου έλαβε το 2002 με «Άριστα» το μεταπτυχιακό του δίπλωμα (Master). Το θέμα της εργασίας του ήταν: «Η ποιμαντική των χηρευουσών κατά τον Άγιο Ιωάννη τον Χρυσόστομο και τη σύγχρονη Ψυχολογία».

Το 2000 και στα πλαίσια συνεργασίας της Ιατρικής Σχολής (Ψυχιατρική Κλινική) και Θεολογικής Σχολής (Τμήμα Κοινωνικής Θεολογίας - Τομέας Χριστιανικής Λατρείας Αγωγής και Διαποιμάνσεως) του Ε.Κ.Π.Α. συμμετείχε στο πρόγραμμα «Ποιμαντική Πράξη και Ψυχική Υγεία». Πρόκειται για ετήσιο Εκπαιδευτικό Πρόγραμμα ειδίκευσης (50 εκπαιδευτικών ωρών) που διοργανώθηκε από α) την Υπηρεσία Ψυχιατρικής και Ποιμαντικής Μέριμνας του Κέντρου Ψυχικής Υγιεινής, β) το Τμήμα Κοινωνικής Θεολογίας Ε.Κ.Π.Α. γ) την Ελληνική Ψυχιατρική Εταιρεία (Ε.Ψ.Ε.) και δ) την Ψυχιατρική Κλινική του Ε.Κ.Π.Α.

Το 2009 κατέθεσε στη Θεολογική Σχολή του Αριστοτελείου Πανεπιστημίου Θεσσαλονίκης προς κρίση τη Διδακτορική Διατριβή του με θέμα: «Ψυχική εξάντληση και "αποξένωση" του κληρικού», η οποία το 2010 εγκρίθηκε με βαθμό «Άριστα».

Τον Μάϊο του 2017 εξελέγη Επίκουρος Καθηγητής στο Μεταπτυχιακό Πρόγραμμα Θεολογικών Σπουδών του Πανεπιστημίου Νεάπολις Πάφου.

Ερευνητικά Ενδιαφέροντα
Στα ερευνητικά του ενδιαφέροντα συμπεριλαμβάνονται η μελέτη και καταγραφή των ποιμαντικών ενδιαφερόντων των κληρικών κατά την άσκηση της διακονίας τους: α) στα νοσηλευτικά ιδρύματα, β) στην παραμυθία των πενθούντων συνανθρώπων μας γ) στην έρευνα ειδικών ποιμαντικών θεμάτων (ναρκωτικά, aids, διακονία ενηλίκων και ανηλίκων φυλακισμένων, ποιμαντική διακονία στο στράτευμα και την αστυνομία κλπ), δ) στην παρακολούθηση των Ευρωπαϊκών θεμάτων σε σχέση με την ποιμαντική διακονία στην Εκκλησία της Ελλάδος, ε) στη ποιμαντική μέριμνα (νομική βοήθεια και επανένωση legal aid and reunification) για τους μετανάστες που έρχονται στην Ελλάδα από χώρες της Ασίας (Συρία, Λίβανο, Ιράκ, Ιράν, Αφγανιστάν …), στ) στην ενημέρωση για τις διορθόδοξες και διαχριστιανικές σχέσεις, ζ) στη συστηματική έρευνα για την ποιμαντική επιμόρφωση των κληρικών της Εκκλησίας της Ελλάδος, η) στη διαμόρφωση των σχέσεων ανάμεσα στο κράτος και στη Εκκλησία στη μετανεωτερική εποχή, και θ) στην έρευνα για το ρόλο της Εκκλησίας στην δημιουργία και λειτουργία του Έθνους και της ταυτότητας του γενικά και της Ελληνικής Δημοκρατίας ειδικότερα.

Επιστημονικό έργο
- «Η ποιμαντική των χηρευουσών κατά τον Άγιο Ιωάννη τον Χρυσόστομο και τη σύγχρονη Ψυχολογία» (Μεταπτυχιακή διατριβή), Θες/νίκη 2002.
- «Θεέ μου, Θεέ μου... ψυχική εξάντληση και "αποξένωση" του κληρικού» (Διδακτορική Διατριβή), εκδ. Αποστολική Διακονία, Αθήνα, 2016.

Επιμέλειες Επιστημονικών Κειμένων - Συλλογικοί Τόμοι
Α. «Το φιλανθρωπικό έργο της Εκκλησίας», στο Αλληλεγγύη, το κοινωνικό έργο της Εκκλησίας και η κοινωνική διάσταση των πολιτών της Ευρωπαϊκής Ένωσης, Ιερά Σύνοδος της Εκκλησίας της Ελλάδος, Γραφείο Αντιπροσωπείας στην Ευρωπαϊκή Ένωση, Πρακτικά Ημερίδος υπό την αιγίδα της Ελληνικής Προεδρίας του Συμβουλίου της ΕΕ, Αθήνα 2016, σσ. 51 - 58
Β. «Το Φαινόμενο της επαγγελματικής Εξουθένωσης στους λειτουργούς στο χώρο της Υγείας», στο Συλλογικό τόμο «Θεραπείαν προσάγοντες» Εισαγωγή στην ποιμαντική διακονία στον χώρο της υγείας, Οικουμενικό Πατριαρχείο, Κωνσταντινούπολις, 2011, σσ. 249 - 266.
Γ. «Η χρήση ιατρικών όρων στα κείμενα του Ευαγγελιστή Λουκά», στο Εκκλησία και ασθένεια, Πρακτικά Διεθνούς Ιατροθεολογικού Συνεδρίου, Θήβα 5 - 7 Σεπτεμβρίου 2003, εκδ. Ακρίτας, Αθήνα 2008, σσ. 70 - 78.
Δ. «Η ευχαριστιακή Χρήση του κόσμου - Θεολογική προσέγγιση στο Περιβαλλοντικό Πρόβλημα», στο Συλλογικό τόμο ΑΕΙΦΟΡΙΑ ΚΑΙ ΠΕΡΙΒΑΛΛΟΝ - Η ΕΥΡΩΠΑΙΚΗ ΚΑΙ ΕΘΝΙΚΗ ΠΡΟΟΠΤΙΚΗ, Επιμέλεια Γρηγ. Ι. Τσαλτάς - Κων. Γ. Κατσιμπάρδης. Οργάνωση: Πάντειο Πανεπιστήμιο - Ευρωπαϊκό Κέντρο Περιβαλλοντικής Έρευνας και Κατάρτισης, Εθνικό Κέντρο Δημόσιας Δικοίκησης - Ινστιτούτο Επιμόρφωσης και Ελληνική Εταιρεία Διεθνούς Δικαίου και Διεθνών Σχέσεων. εκδ. Σιδέρης 2004, σσ. 519 - 523.
Ε. «Ποιό είναι το πρόσωπο του Χριστού», στο Συλλογικό τόμο «2000 χρόνια μετά. Τίνα με λέγουσιν οι άνθρωποι είναι;», Κεφ. «ΠΑΝΤΕΣ ΔΕ ΥΜΕΙΣ ΑΔΕΛΦΟΙ ΕΣΤΕ», Εκδ. Ακρίτας 2001, σσ. 240 - 243.
ΣΤ. «Χαρμολύπη», Κλασικά διηγήματα μεγάλων συγγραφέων της καθ’ ημάς Ανατολής, Ανθολογία, Επιμέλεια (και μετάφραση κειμένων) π. Αθηναγόρας Δικαιάκος, εκδ. Ακρίτας, Αθήνα 2000, σελ. 257.

Επιμέλεια εκδόσεων - μεταφράσεις
Α. Alexander Schmemann, The Eucharist: Sacrament of the Kingdom, Μετάφραση: Ιωσήφ Ροηλίδης, Επιμέλεια μετάφρασης: Αθηναγόρας Δικαιάκος, Αθήνα 2009, εκδ. Ακρίτας, σελ. 328.
Β. J. Meyendorf, Marriage, Μετάφραση Αθηναγόρας Δικαιάκος, Ο Ορθόδοξος Γάμος, Αθήνα, 2004, σελ. 255.

Άλλες δημοσιεύσεις
Α. «Το Μεταναστευτικό Πρόβλημα: Ποιμαντική & Κοινωνική Αντιμετώπισις αυτού», περιοδικό Εκκλησία τόμ. 10 (2015), σ. 778.
Β. Σύγχρονοι τρόποι και μέθοδοι ποιμαντικής συμπαράστασης στους πενθούντες, εκδόσεις Ίδρυμα Ποιμαντικής Επιμορφώσεως, Ιερά Αρχιεπισκοπή Αθηνών, Ιούνιος 2014.
Γ. Η ποιμαντική προσέγγιση της χηρείας στην πατερική παράδοση, εκδόσεις Ίδρυμα Ποιμαντικής Επιμορφώσεως, Ιερά Αρχιεπισκοπή Αθηνών, Ιούνιος 2014.
Δ. «Προετοιμασία για το μυστήριο του γάμου και τη δημιουργία μιας χριστιανικής οικογένειας», περιοδικό Εκκλησία τόμ.10 (2011) σ. 670.
Ε. «Θετικές Όψεις της Εκκοσμίκευσης στην Εκκλησία», ομιλία σε επιστημονική ημερίδα της Εκκλησίας της Ελλάδος με θέμα: «Αγιότητα και Εκκοσμίκευση στη Ζωή της Εκκλησίας». Ανάρτηση στον επίσημο ιστότοπο της Εκκλησίας της Ελλάδος (Εcclesia.gr), 8-5-2006.
ΣΤ. «Επικήδειος στον Αρχιμ. Νικόδημο Μπανταλούκα», Σύναξη, 1997, σσ. 141-143.

Εισηγήσεις στην Ιεραρχία της Εκκλησίας της Ελλάδος
α. «Προετοιμασία για το μυστήριο του γάμου και τη δημιουργία μιας χριστιανικής οικογένειας», Οκτώβριος 2011.
β. «Το Μεταναστευτικό Πρόβλημα: ποιμαντική & κοινωνική αντιμετώπισις αυτού», Οκτώβριος 2015.

Συμμετοχή σε διάφορες Επιστημονικές και Εκκλησιαστικές Επιτροπές
• Πρόεδρος της Διοικούσης Επιτροπής της Ανωτάτης Εκκλησιαστικής Ακαδημίας Αθηνών (Α.Ε.Α.Α.)

• Αναπληρωτής Πρόεδρος του νεοσύστατου Ιδρύματος Ποιμαντικής Επιμορφώσεως της Ιεράς Αρχιεπισκοπής Αθηνών,

• Πρόεδρος της Διοικούσης Επιτροπής του Κέντρου Συμπαραστάσεως Παλιννοστούντων και Μεταναστών - Οικουμενικό πρόγραμμα προσφύγων της Εκκλησίας της Ελλάδος,
• Πρόεδρος της Ειδικής Επιτροπής Ειδικών Ποιμαντικών θεμάτων της Εκκλησίας της Ελλάδος,
• Μέλος της Ειδικής Συνοδικής Επιτροπής παρακολουθήσεως Ευρωπαϊκών θεμάτων της Εκκλησίας της Ελλάδος,
• Αναπληρωματικό μέλος της Επιτροπής Διορθοδόξων και Διαχριστιανικών σχέσεων της Εκκλησίας της Ελλάδος,
• Αναπληρωματικό Μέλος της Διοικούσας Επιτροπής της Επικοινωνιακής Μορφωτικής Υπηρεσίας της Εκκλησίας της Ελλάδος,
• Αναπληρωματικό μέλος της Συνοδικής Επιτροπής επί της Κοινωνικής Προνοίας και Ευποιίας της Εκκλησίας της Ελλάδος.

Παραπομπές
----------

1. 1 2  Βιογραφικό Σημείωμα του Σεβ. Μητροπολίτου "Ιλίου, Άχαρνών και Πετρουπόλεως κ. Αθηναγόρα Δικαιάκου // ΕΚΚΛΗΣΙΑ: επίσημον Δελτίον της Εκκλησίας της Ελλάδος. — 2010. — Τεύχ. 5. — Σ. 300-301.
2. ↑  «Delegations». Η Αγία και Μεγάλη Σύνοδος. Ανακτήθηκε στις 16 Νοεμβρίου 2023.

Πηγές
-----

* «Μητροπολίτης | Ιερά Μητρόπολη Ιλίου, Αχαρνών και Πετρουπόλεως». *www.imiliou.gr*. Αρχειοθετήθηκε από το πρωτότυπο στις 10 Σεπτεμβρίου 2014.

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τρέχουσα σύνθεση της Διαρκούς Ιεράς Συνόδου της Εκκλησίας της Ελλάδος167η Συνοδική Περίοδος |
| --- |
|  |
| Πρόεδρος | 
Αθηνών και πάσης Ελλάδος Ιερώνυμος |  |
|  |
| Μέλη εκ των Νέων Χωρών | 
Νικοπόλεως και Πρεβέζης Χρυσόστομος  · Ιερισσού, Αγίου Όρους και Αρδαμερίου Θεόκλητος  · Μαρωνείας και Κομοτηνής Παντελεήμων  · Κίτρους, Κατερίνης και Πλαταμώνος Γεώργιος  · Ιωαννίνων Μάξιμος  · Ελασσώνος Χαρίτων |
|  |
| Μέλη εκ των Παλαιών Χωρών | 
Καρυστίας και Σκύρου Σεραφείμ  · Μονεμβασίας και Σπάρτης Ευστάθιος  · Θήρας, Αμοργού και Νήσων Αμφιλόχιος  · Γόρτυνος και Μεγαλοπόλεως Νικηφόρος  · Αιτωλίας και Ακαρνανίας Δαμασκηνός |
|  |
| Αρχιγραμματεύς | 
Αρχιμανδρίτης Ιωάννης Καραμούζης |
|  |
| Εκπρόσωπος Τύπου | 
Μαρωνείας και Κομοτηνής Παντελεήμων |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ιεραρχία της Εκκλησίας της Ελλάδος κατάλογος |
| --- |
|  |
| Αρχιεπίσκοπος | 
Αθηνών και πάσης Ελλάδος Ιερώνυμος Β´ (04/10/81) |
|  |
| Μητροπολίτες της Αυτοκεφάλου Εκκλησίας της Ελλάδος (Παλαιών Χωρών) | 
Καρυστίας Σεραφείμ (24/11/68)  · Σπάρτης Ευστάθιος (31/08/80)  · Νικαίας Αλέξιος (28/01/95)  · Ναυπάκτου Ιερόθεος (20/07/95)  · Δημητριάδος Ιγνάτιος (10/10/98)  · Καισαριανής Δανιήλ (22/01/00)  · Ύδρας Εφραίμ (14/01/01)  · Πειραιώς Σεραφείμ (21/01/01)  · Σύρου Δωρόθεος (15/12/01)  · Χαλκίδος Χρυσόστομος (17/12/01)  · Νέας Σμύρνης Συμεών (12/10/02)  · Κερκύρας Νεκτάριος (13/10/02)  · Μεσογαίας Νικόλαος (30/04/04)  · Πατρών Χρυσόστομος (20/02/05)  · Κυθήρων Σεραφείμ (02/07/05)  · Κορίνθου Διονύσιος (15/10/06)  · Τριφυλίας Χρυσόστομος (17/03/07)  · Μεσσηνίας Χρυσόστομος (18/03/07)  · Λευκάδος Θεόφιλος (27/06/08)  · Θηβών Γεώργιος (28/06/08)  · Παροναξίας Καλλίνικος (30/06/08)  · Φωκίδος Θεόκτιστος (25/10/09)  · Άρτης Καλλίνικος (26/10/09)  · Ηλείας Αθανάσιος (01/11/09)  · Ιλίου Αθηναγόρας (13/05/10)  · Ζακύνθου Διονύσιος (13/05/10)  · Κηφισίας Κύριλλος (14/05/10)  · Νέας Ιωνίας Γαβριήλ (09/10/11)  · Γλυφάδας Αντώνιος (10/03/12)  · Αργολίδος Νεκτάριος (20/10/13)  · Θεσσαλιώτιδος Τιμόθεος (30/06/14)  · Μεγάρων Κωνσταντίνος (11/10/14)  · Κεφαλληνίας Δημήτριος (10/10/15)  · Τρίκκης Χρυσόστομος (11/10/15)  · Καρπενησίου Γεώργιος (12/03/16)  · Μετεώρων Θεόκλητος (07/10/17)  · Μάνης Χρυσόστομος (10/02/18)  · Φθιώτιδος Συμεών (11/02/18)  · Λαρίσης Ιερώνυμος (07/10/18)  · Καλαβρύτων Ιερώνυμος (13/10/19)  · Περιστερίου Γρηγόριος (17/10/21)  · Θήρας Αμφιλόχιος (18/10/21)  · Γόρτυνος Νικηφόρος (08/10/22)  · Αιτωλίας Δαμασκηνός (09/10/22) |
|  |
| Μητροπολίτες του Οικουμενικού Πατριαρχικού Θρόνου (Νέων Χωρών) | 
Μηθύμνης Χρυσόστομος (06/05/84)  · Μυτιλήνης Ιάκωβος (10/11/88)  · Γουμενίσσης Δημήτριος (15/10/89)  · Βεροίας Παντελεήμων (19/06/94)  · Διδυμοτείχου Δαμασκηνός (17/01/95)  · Δρυϊνουπόλεως Ανδρέας (28/01/95)  · Ξάνθης Παντελεήμων (29/01/95)  · Σάμου Ευσέβιος (22/07/95)  · Κασσανδρείας Νικόδημος (13/01/01)  · Σερρών Θεολόγος (14/10/01)  · Σιδηροκάστρου Μακάριος (16/12/01)  · Εδέσσης Ιωήλ (15/10/02)  · Ζιχνών Ιερόθεος (17/05/03)  · Ελευθερουπόλεως Χρυσόστομος (28/04/04)  · Κοζάνης Παύλος (29/04/04)  · Αλεξανδρουπόλεως Άνθιμος (09/10/04)  · Νεαπόλεως Βαρνάβας (10/10/04)  · Χίου Μάρκος (08/10/11)  · Νικοπόλεως Χρυσόστομος (06/10/12)  · Ιερισσού Θεόκλητος (07/10/12)  · Μαρωνείας Παντελεήμων (24/02/13)  · Κίτρους Γεώργιος (01/03/14)  · Ιωαννίνων Μάξιμος (28/06/14)  · Ελασσώνος Χαρίτων (29/06/14)  · Γρεβενών Δαβίδ (12/10/14)  · Νέας Κρήνης Ιουστίνος (01/06/15)  · Φιλίππων Στέφανος (08/10/17)  · Σισανίου Αθανάσιος (23/03/19)  · Λήμνου Ιερόθεος (14/10/19)  · Θεσσαλονίκης Φιλόθεος (15/10/19)  · Λαγκαδά Πλάτων (19/10/21)  · Καστορίας Καλλίνικος (10/10/21)  · Πολυανής Βαρθολομαίος (16/10/21)  · Δράμας Δωρόθεος (16/10/22)  · Παραμυθίας Σεραπίων (21/10/23)  · Φλωρίνης Ειρηναίος (22/10/23) |
|  |
| Τιτουλάριοι Μητροπολίτες | 
Δωδώνης Χρυσόστομος (16/08/76)  · Νεοχωρίου Παύλος (28/01/95)  · Αυλώνος Χριστόδουλος (28/07/96)  · Βρεσθένης Θεόκλητος (16/10/99)  · Διαυλείας Αλέξιος (29/11/99)  · Θερμοπυλών Ιωάννης (14/10/00)  · Φαναρίου Αγαθάγγελος (13/01/03)  · Κορωνείας Παντελεήμων (14/01/03)  · Θαυμακού Ιάκωβος (11/03/12) |
|  |
| Βοηθοί Επίσκοποι | 
Χριστιανουπόλεως Προκόπιος (18/10/09)  · Ελευσίνος Δωρόθεος (07/11/09)  · Κερνίτσης Χρύσανθος (13/10/14)  · Ανδρούσης Κωνστάντιος (12/02/18)  · Ευρίπου Χρυσόστομος (24/03/19)  · Κεγχρεών Αγάπιος (24/03/19)  · Τεγέας Θεόκλητος (24/03/19)  · Ρωγών Φιλόθεος (16/10/19)  · Λακεδαιμονίας Θεόφιλος (23/10/23)  · Σκοπέλου Νικόδημος (26/10/23)  · Ταλαντίου Επιφάνιος (29/10/23)  · Αμφιπόλεως Χριστοφόρος (30/10/23)  · Σαλώνων Ιγνάτιος (03/11/23)  · Σταυροπηγίου Αλέξιος (04/11/23)  · Φωτικής Νεκτάριος (05/11/23)  · Θεσπιών Παύλος (09/11/23)  · Τανάγρας Απόστολος (11/11/23)  · Καρυουπόλεως Νεκτάριος (12/11/23) |
|  |
| Σχολάζοντες Ιεράρχες | 
πρώην Θεσσαλονίκης Άνθιμος (14/07/74)  · πρώην Παραμυθίας Τίτος (17/07/74)  · πρώην Καλαβρύτων Αμβρόσιος (17/08/76)  · πρώην Κίτρους Αγαθόνικος (24/11/85)  · πρώην Άρτης Ιγνάτιος (21/11/88)  · πρώην Φλωρίνης Θεόκλητος (23/01/00)  · Αχαΐας Αθανάσιος (16/10/00)  · πρώην Θήρας Επιφάνιος (11/01/03)  · Βελεστίνου Δαμασκηνός (12/01/03) |
|  |
| 
*~ Η κατάταξη ανά κατηγορία γίνεται κατά πρεσβεία αρχιεροσύνης, όχι ενθρόνισης ~* |

 |